cyanic-selkie/wikianc huggingface dataset:
Niklas Bäckström
Varhainen ura IFK:ssa
Bäckström pelasi koko juniori-uransa IFK:ssa seuran eri ikäluokissa. Kaudella 1993–1994 hän pelasi C-nuorten SM-sarjaa. Kausina 1994–1996 Bäckström pelasi B-nuorissa. Kaudella 1996–1997 Bäckström pelasi A-nuorten SM-sarjan runkosarjassa 26 ottelua torjuntaprosentilla 91,4%. Hyvät otteet tekivät vaikutuksen seuran johtoportaassa ja IFK nosti Bäckströmin SM-liigaan kesken kauden. Bäckström teki SM-liigadebyyttinsä IFK:ssa jo samalla kaudella, mutta ehti pelata joukkueessa vain kaksi ottelua, ennen kuin seura siirsi hänet lainasopimuksella I-divisioonassa pelanneesseen Pitäjänmäen Tarmoon. Bäckström pelasi Tarmossa kahdeksan ottelua torjuntaprosentilla 87,5 ja palasi kauden jälkeen takaisin IFK:n organisaatioon.
Kaudella 1998–1999 Bäckström nousi IFK:n SM-liigassa pelaavan edustusjoukkueen kakkosmaalivahdiksi. Hän pelasi SM-liigassa 16 runkosarjaottelua, joissa hänen torjuntaprosenttinsa oli 93,2% ja maalikeskiarvo 1,69. Kauden aikana Bäckström pelasi myös kahdeksan ottelua IFK:n A-nuorissa. Hän palasi edustusjoukkueen mukaan SM-liigan pudotuspeleihin, joissa Bäckström toimi joukkueen varamaalivahtina eikä pelannut pudotuspeleissä lainkaan. IFK voitti kauden päätteeksi SM-hopeaa ja Bäckström saavutti näin ensimmäisen SM-mitalinsa.
Marie Curie
Opiskeluvuodet
Kesällä 1894 Skłodowska matkusti takaisin kotimaahansa. Hän oli rakastunut, mutta hänellä oli velvollisuudentunteita iäkästä ja huolenpitoa tarvitsevaa isäänsä kohtaan. Pierre Curien lähettämät rakkauskirjeet vetosivat Marie Skłodowskaan kuitenkin niin, että hän palasi syksyllä Ranskaan. Päätös ei ollut helppo, sillä Skłodowska ajatteli haaveidensa Puolan itsenäisyydestä ja oman sisäisen puolalaisuutensa kuolevan, jos hän lähtisi Ranskaan. Vuoden kuluttua, 26. heinäkuuta 1895 vasta tohtoriksi valmistunut Pierre ja Marie Curie saivat siviilivihkimyksen Pariisin Sceaux-lähiössä. Marie Curie oli äitinsä kuoleman takia menettänyt katolisen uskonsa, ja Pierre Curien perhe kyllä kuului protestantteihin, mutta he eivät muuten olleet kovin uskonnollisia. He muuttivat asumaan Rue de la Glacière 24:ssä sijainneeseen huoneistoon.
Kahden uuden alkuaineen löytyminen
Curien tehdessä väitöstyötään fysiikan ainekäsitys muuttui. Vanhan atomikäsitteen, jonka mukaan atomi on jakamaton eikä sitä pienempiä osasia ole, murenemisesta oli ollut merkkejä jo vuoden 1897 aikana, kun J. J. Thomson suoritti omia kokeitaan katodiputkilla ja löysi elektronin. Tuolloin ei kuitenkaan vielä tunnettu atomin sisäistä rakennetta eikä siihen sitoutuneen energian määrää. Curiekaan ei vielä osannut arvata, mistä säteily oikein johtui. Hän ryhtyi tutkimaan kaikkia tuolloin tunnettuja alkuaineita. Vuonna 1898 hän havaitsi toriumin säteilevän uraaniakin enemmän. Toriumin ja uraanin aktiivisuutta kuvailevaksi sanaksi hän keksi ”radioaktiivisuuden”. Toriumin radioaktiivisuuden löytyminen antoi viitteitä siitä, että radioaktiivisuus johtui todella atomitason ilmiöstä. Curien löydettyä ilmiön Pierre Curie jätti omat kidetutkimuksensa ja ryhtyi auttamaan vaimoaan. Saman vuoden heinäkuun 18. päivänä he ilmoittivat löytäneensä uuden alkuaineen, poloniumin, jonka Marie Curie oli nimennyt isänmaansa Puolan mukaan. Samana vuonna he ilmoittivat löytäneensä toisenkin alkuaineen, radiumin.
Väitöskirja ja fysiikan Nobel
pienoiskuva|Marie Curien Nobel-palkinnon diplomi. pienoiskuva|upright|Curien Nobel-muotokuva 1903. Väitöstyö valmistui vasta kesäkuussa 1903, sillä uusien alkuaineiden löytäminen oli vienyt hänen kiinnostuksensa muualle, eikä hänellä ollut aikaa kirjoittaa tutkimusta. Curiet olivat ehtineet saada mainetta tiedepiireissä ympäri Eurooppaa. Nousujohteista uraa varjosti kuitenkin Curien isän kuolema sekä hänen sisarensa lapsen kuolema; myös Pierre Curien terveys oli alkanut heiketä. Arvostusta oli kuitenkin tulossa vielä lisää joulukuussa 1903, kun Curielle myönnettiin Nobelin fysiikanpalkinto. Aiemmin Nobel-säätiö oli hakenut ehdokkaita vuoden 1903 nobelisteiksi, ja Ranskan tiedeakatemia ehdotti Henri Becquereliä ja Pierre Curieta. Marie Curieta ei ehdotettu. Pierre Curien saatua tiedon tästä hän ilmoitti kirjeitse ehdokaskomiteassa jäsenenä olleelle matemaatikko Magnus Gösta Mittag-Lefflerille, että ”jos todella kaavailette minua nobelistiksi, niin minä todella toivoisin teidän harkitsevan myös madame Curien ehdokkuutta kunnioittaaksenne hänen työtään radioaktiivisuuden parissa”. Mittag-Leffler osasi vedota oikeisiin ihmisiin, ja juuri hänen ansiostaan Marie ja Pierre Curie saivat vuoden 1903 joulukuussa jaetun Nobelin fysiikanpalkinnon radioaktiivisuuden alalla tehdyistä keksinnöistä; toisen puolen sai Henry Becquerel.
Skandaaleja ja toinen Nobel-palkinto
Kesällä 1906 lordi Kelvin kirjoitti The Times -lehdelle, että hänen mielestään radium ei ole laisinkaan uusi alkuaine vaan lyijystä ja viidestä heliumatomista koostuva yhdiste. Curie ryhtyi heti toimiin Kelvinin väitteen kumoamiseksi, sillä se voisi olla suuri takaisku radioaktiivisuuden tutkimiselle. Curien apuna oli André Debierne. Yhdessä he onnistuivat osoittamaan Kelvinin olleen väärässä ja radiumin olevan alkuaine. Curie perusti Pariisiin samalla Radium-instituutin Pierre Curien muistoksi. Rahoitusta hän sai yhdysvaltalaiselta teollisuusyrittäjä Andrew Carnegielta ja ranskalaisilta poliitikoilta, joihin Curien sisäpiirillä oli hyvät välit. Töiden käydessä rasittaviksi Curie keskittyi laboratorioon ja opetustyöhön Sorbonnessa ja luopui naisopettajien kouluttamisesta Sèvresin koulussa.
Niklas Bäckström
Työsulun lyhentämä kausi 2012–2013 ja Wildin paluu pudotuspeleihin
Bäckström torjui sunnuntaina 24. maaliskuuta 2013 neljännen voittonsa peräjälkeen, kun Minnesota Wild voitti San Jose Sharksin 2–0. Bäckström torjui ottelussa nollapelin 33 torjunnallaan, ja kauden torjuntaprosentti kohosi 92,1 %:iin. Samaisella voitolla Bäckström nousi NHL:n maalivahtitilaston kärkeen 16 voitollaan, Wildin ollessa menossa vahvasti pudotuspeleihin ensi kertaa sitten vuoden 2008.
Uusi jatkosopimus Wildiin ja loukkaantumisten täyttämä kausi 2013–2014
Kauden kolmannessa ottelussaan, 8. lokakuuta, Nashville Predatorsia vastaan Bäckström loukkaantui ottelun ensimmäisessä erässä, kun Wild-puolustaja Keith Ballard tönäisi Predators-hyökkääjä Eric Nystromin päin Bäckströmiä ja Bäckström kaatui jäähän ja hänen jalkansa vääntyi. Bäckström ehti torjua ottelussa 3 laukausta, ja päästää kaksi maalia. Wildin lääkärit tutkivat Bäckströmin tilannetta ja totesivat että vamma on melko lievä. Bäckström kuitenkin joutui pysymään sivussa Wildin kauden neljännestä ottelusta, jossa Josh Harding pelasi maalilla, mutta Wild kuitenkin tiedotti että Bäckström lienee pian pelikuntoinen.
Kauden loppupuolella Bäckström kärsi taas pahoista loukkaantumisista, jotka pitivät hänet sivussa loppukauden ajan. Sekä Bäckströmin että Hardingin ollessa loukkaantuneena Wild hankki maalilleen Ilja Bryzgalovin Edmonton Oilersista. Wild eteni pudotuspeleihin ja voitti siellä avauskierroksella Colorado Avalanchen. Toisella kierroksella Wild kuitenkin putosi Chicago Blackhawksille. Vaikka kausi 2013–2014 oli Minnesotalle yksi sen seurahistorian parhaista, kausi oli Bäckströmille todella vaikea: jatkuvat loukkaantumiset piinasivat ja lisäksi hänen torjuntaprosenttinsa oli 89,9% ensi kertaa alle 90% hänen NHL-uransa aikana.
Uskonnoton aikuistumiskoulutus
Saksa
Nykyaikainen uskonnoton aikuistumiskoulutus on lähtöisin Saksasta, jossa aikuistumiskoulu päätetään juhlalla. Aikuistumiskoulun suorittaneille on annettu kunniakirja ja jokin lahja, esimerkiksi rintakoru, jossa on uskonnottomien järjestön merkki.
Jugendweihe eli nuorisovihkimys aloitettiin jo 1800-luvulla. Nuorisojuhlan kulta-aikaa oli 1920-luku. Hitlerin valtaannousu kuitenkin katkaisi vapaa-ajattelijoiden perinteen. Itä-Saksassa juhlia järjestettiin itsenäisenä vapaa-ajattelijoiden toimintana vuoteen 1954 saakka, jolloin kommunistinen puolue kielsi toiminnan vanhalta pohjalta ja muutti sen puolueen tavoitteita vastaavaksi. DDR:ssä Jugendweihe otti valtion tuella kristityn rippikoulun paikan nuorten yleisimpänä aikuistumiskoulutuksena. Saksan jälleenyhdistymisen jälkeen Jugendweihe-toiminta sai takaisin itsenäisyytensä kommunismista, mutta uskonnoton aikuistumiskoulutus oli muodostunut perinteeksi.
Elämänkatsomusleiri
Vuonna 1984 Vapaa-ajattelijain liitto ja Forssan vapaa-ajattelijat järjestivät Forssan Valijärvellä kaksipäiväisen tapahtuman nuorille. Tavoitteena oli tarjota elämän- ja maailmankatsomuksellisia virikkeitä niille nuorille, jotka eivät ole uskovaisia, jotta nämä eivät tuntisi itseään syrjäytetyiksi kun heidän kristityt ikätoverinsa käyvät rippikoulun ja saavat lahjoja. ”Varjorippikouluun” eli virallisesti Valijärvi-tapahtumaan osallistui 30 nuorta. Seuraavana vuonna tapahtumaa markkinoitiin elämänkatsomusleirin nimellä, mutta tapahtuma peruutettiin osallistujien puutteen vuoksi.
Creatures
Ensimmäinen instrumentaalikokoonpano [kevät 1962]
Viimeinen kokoonpano [syksy 1967 ja talvi-kevät 1967-68]
Shoghi Effendi
thumb|Shoghi Effendi ennen 1940.
Multilateralismi
Multilateralismi tarkoittaa monenkeskistä yhteistyötä ja päätöksentekoa. Käsitettä käytetään esimerkiksi maailmankaupan ja maailmanpolitiikan yhteydessä. Multilateralismin vastakohta on unilateralismi.
Suomen nuorten esperantoliitto
thumb|300px|Suomalaisten esperantonuorten kojulla kansainvälisessä nuortenkongressissa. thumb|300px|Perussanastoa Suomesta esperantoksi (suurenna klikkaamalla kuvaa). Suomen nuorten esperantoliitto ( eli FEJO) on vuonna 1977 perustettu rekisteröity yhdistys. Se on Suomen esperantoliiton (EAF) sekä Maailman esperanton nuortenliiton (TEJO:n) jäsenjärjestö.
Nissan Cedric
330-sarja (1975–1979)
Moottorivaihtoehdot:
Y33 (1994–1998)
Y33:ssa Cedriciin tulivat uudet VQ-sarjan moottorit.
Moottorivaihtoehdot:
XTC
thumb|XTC XTC oli brittiläinen uuden aallon musiikkia soittanut yhtye. Yhtye perustettiin Swindonissa Englannissa vuonna 1976 nimellä The Helium Kidz, ja se jatkoi toimintaansa vuoteen 2005 asti.
Yhtyeen jäsenet olivat: Andy Partridge, Colin Moulding, Dave Gregory, Terry Chambers, Barry Andrews. XTC tunnetaan muun muassa kappaleista Making Plans for Nigel (1979) ja Senses Working Overtime (1982). Yhtyeen esikoisalbumi White Music julkaistiin vuonna 1978 John Leckien tuottamana ja Virgin Recordsin kustantamana.
Stanislav Petrov
Tapaus ja Petrovin myöhemmät vaiheet
Myöhemmin Petrov asui eläkeläisenä Frjazinon kaupungissa, Venäjällä. Hän kuoli 19. toukokuuta 2017. Petrovin kuolemasta kertoi ensimmäisenä saksalainen Westdeutscher Allgemeine Zeitung saman vuoden syyskuussa.
Leona Lewis
2007–2009: Spirit
thumb|left|200px|Leona Lewis vuoden 2009 [[American Music Awards -gaalassa.]]
Spiritin erikoispainos julkaistiin marraskuussa 2008 Euroopassa. Levy sisälsi kolme uutta kappaletta: ”Forgive Me”, Misses Glass ja kappaleen ”Run”. ”Forgive Me” julkaistiin Lewisin debyyttialbumin neljäntenä singlenä marraskuussa 2008 ja se sijoittui viidenneksi Isossa-Britanniassa. Albumi sijoittui jälleen kerran ensimmäiseksi Isossa-Britanniassa. Viides single ”Run” julkaistiin ladattavaksi vain Isossa-Britanniassa, jossa se sijoittui ensimmäiseksi. Lewis ansaitsi kolme Grammy-palkintoehdokkuutta joulukuussa 2008. Samassa kuussa Billboard- lehti myös nimesi hänet parhaaksi uudeksi artistiksi. Tammikuussa 2009 julkaistiin albumin viimeinen single, ”I Will Be”, ainoastaan Yhdysvalloissa, jossa se sijoittui sijalle 66 Billboard Hot 100 -listalla. Helmikuussa 2014 Ison-Britannian virallinen musiikkilista-sivusto, Official Charts, julkisti maan kaikkien aikojen parhaiten myyneet albumit. Spirit ylsi listalla sijalle 21.
2013: Joulualbumi Christmas, with Love
Lewis esiintyi Suomessa ensimmäisen kerran helmikuussa 2013, kun hän oli solistina Art On Ice -jääshow'ssa Helsinki Areenalla. Jääshow käsitti 12 esitystä viidessä eri kaupungissa, Zürichissä, Lausannessa, Davosissa, Helsingissä ja Tukholmassa.
2014: Walking on Sunshine ja uusi levytyssopimus
Lewis laulaa dueton "Ain't No Mountain High Enough" Michael Boltonin kanssa tämän toukokuussa 2014 julkaistulla, samaa nimeä kantavalla studioalbumilla.
Folksonomia
Vapaasti määritellyt avainsanat tai tunnisteet, auttavat tiedon järjestelemisessä ja parantamaan hakukoneiden tehokkuutta, koska sisältö on luokiteltu käyttäen tuttua, saavutettavaa ja jaettua sanastoa. Avoimen asiasanoituksen edelläkävijöistä tunnetuimpia ovat Flickr ja Del.icio.us -verkkopalvelut.
Piperyleeni
Ominaisuudet, valmistus ja käyttö
Piperyleeni on huoneenlämpötilassa väritöntä nestettä. Se ei liukene veteen, mutta liukenee moniin orgaanisiin liuottimiin, esimerkiksi etanoliin, asetoniin, dietyylieetteriin ja bentseeniin. Yhdisteellä on cis- ja trans-isomeerit.
Jormas
Jormas teki paluun lavoille 1995 ja on tehnyt satunnaisesti keikkoja muun muassa Back To Sixties -tapahtumissa.
Spokanet
Kulttuuri
Spokanet asuivat kolmen talvikuukauden ajan kiinteissä kylissä viettäen muun vuoden puolipaimentolaisina. Spokanet rakennuttivat muulle ylätasanon alueelle tyypillisiä puurakennuksia, sekä suurempia rakennuksia yhteisöllisiä tapahtumia vartren. Kesäisin käytettiin väliaikaisia pienempiä rakennuksia ja lopulta spokanet omaksuivat myös tipien rakentamisen. Spokanet metsästivät paikallista riistaa ja myöhemmin myös biisoneja tasankoalueilla. Toinen merkittävä ravinnon lähde olivat lohet, joita savustettiin ja kuivattiin talvikuukausien varalle. Metsästyksen ja kalastuksen ohella harjoitettiin eri kasvien, juurien ja marjojen keräilyä. Miehet kalastivat ja metsästivät, kun taas naiset keräilivät ja valmistivat käsitöitä.
Ph
Ph voi olla myös kreikan kielen fii-kirjaimen transkriptio tai soinnittoman bilabiaalisen aspiroidun klusiilin kansantajuinen ääntämisohje.
Cow & Chicken
Cow & Chicken (suom. Lehmä ja Kana) on David Feissin luoma, kaksi Emmy-ehdokkuutta saanut yhdysvaltalainen animaatiosarja.
Tarina
Lehmä ja Kana ovat sisarukset joilla on ihmisvanhemmat. Vanhemmat näytetään aina vain vyötäröstä alaspäin. Myös heidän maanviljelijäisovanhempansa olivat ihmisiä. Sukuun kuuluu myös muita eläimiä kuten serkku Luuton Kana, jolla nimensä mukaan ei ole luita. Muita serkkuja ovat etanapoika, Mustalammas ja kovanaamainen sika nimeltä Sow. Lehmän ja Kanan isällä on myös veli nimeltä Longhorn Steer.
Wurtz-reaktio
Reagenssit ja mekanismi
Wurtz-reaktio tapahtuu sekä alifaattisille että aromaattisille organohalogeeniyhdisteille, käytetyimpiä ovat organobromidit, jotka ovat helppoja valmistaa ja riittävän reaktiivisia. Alifaattisten ja aromaattisten organohalidien välistä reaktiota kutsutaan usein Wurtz–Fittig-reaktioksi. Metallina reaktiossa käytetään useimmiten natriumia, mutta myös litiumia ja hopeaa, rautaa, kuparia, indiumia, lantaania ja mangaania voidaan käyttää. Wurtz-reaktiota ei yleensä käytetä kahden erilaisen alifaattisen organohalogeenin ristikytkentäreaktioissa, koska tällöin muodostuu usean tuotteen reaktioseos, josta eri tuotteet ovat hyvin vaikeasti erotettavissa. Kaksi halogeeniatomia sisältävät yhdisteet muodostavat rengasrakenteisia yhdisteitä ja renkaan koko voi olla kolmesta kuuteen atomiin. Tätä on hyödynnetty esimerkiksi bisyklobutaanin valmistuksessa. Liuottimena reaktiossa käytetään usein dietyylieetteriä.
Järvenpää (Lahti)
thumb|270px|[[Kariston koulu Järvenpäässä.]] Järvenpää on entinen Hollolan kylä ja nykyinen Lahden kaupunginosa Kymijärven länsi- ja etelärannalla. Järvenpään naapurikaupunginosia ovat Kolava idässä ja etelässä, Kujala lounaassa, Möysä lännessä ja Myllypohja pohjoisessa.
Vuorovaikutteinen televisio
Vuorovaikutteinen televisio on televisiojärjestelmä, joka antaa katsojalle mahdollisuuden osallistua televisio-ohjelmien kulkuun.
Vuorovaikutteisen television historiaa
Vuorovaikutteisia televisio-ohjelmia ja elokuvia on kokeiltu tekemällä elokuviin erilaisia juonivaihtoehtoja, joista katsoja saa äänestää mieleisensä. Nykytekniikka ei kuitenkaan salli katsojien täysin vapaasti ohjata tv-ohjelmien juonen kulkua. Ylen myöhäisohjelmistossa esitetty Akvaario (2000) perustui päähenkilöiden hyvin hitaasti muuttuvaan toimintaan katsojien äänestyksen perusteella, samantapaisella logiikalla kuin Tamagotcheissa. Sydän kierroksella puolestaan reagoi katsojien tekstiviestisisältöön välittömällä dialogin muutoksella ja hitaammalla juonen varioinnilla.
Buffy, vampyyrintappaja (elokuva)
Buffy, vampyyrintappaja on vuonna 1992 valmistunut yhdysvaltalainen komediaelokuva, joka kertoo nimensä mukaisesti vampyyreja metsästävästä teinityttö Buffysta. Elokuva parodioi lukuisia kauhuelokuvia ja niiden kliseitä. Buffyn ohjasi Fran Rubel Kuzui, ja sen käsikirjoitti käsikirjoittaja-ohjaaja Joss Whedon. Elokuvan tuotti tuotantoyhtiö 20th Century Fox.
Pyöräilykypärä
Julkinen keskustelu
Arvostelijoiden mukaan pyöräilyn näkeminen todellista vaarallisempana toimintana voi laskea sen vetovoimaa ja myös sitä kautta vähentää pyöräilijöiden määrää. Pyöräily on tilastollisesti kuitenkin turvallisempaa kuin käveleminen tai autoilu, joissa kypärää ei normaalisti käytetä. Pyöräilijöiden määrän väheneminen voi alentaa pyöräilyn turvallisuutta, sillä autoilijat eivät ole heistä silloin enää yhtä tietoisia. Kypäräpakon vuoksi vähentyneestä pyöräilystä seuraa myös huomattavia terveyshaittoja, kuten lihavuutta, sydänsairauksia ja diabetestä. Alankomaalaisen professorin Piet de Jongin mukaan nämä haitat ovat 20-kertaisia kypäränkäytön hyötyihin nähden.
Buffy, vampyyrintappaja (elokuva)
Elokuvan nimiroolia esittää Kristy Swanson, ja muissa rooleissa nähdään muun muassa Donald Sutherland ja Luke Perry. Lisäksi elokuvassa tekevät pienet sivuroolit esimerkiksi Ben Affleck ja myöhemmin Oscar-palkittu Hilary Swank.
Celio Film
Celio Film oli vuosina 1912–1920 toiminut italialainen elokuvien tuotantoyhtiö.
Celio Filmistä tuli Cinesin tytäryhtiö vuonna 1913. Samana vuonna se tuotti Bertinin, Ghionen, Collon ja Leda Gysin tähdittämän elokuvan L’histoire d’un Pierrot, joka oli huomattava kansainvälinen menestys. Seuraavina vuosina Celiolla työskentelivät muun muassa ohjaajat Ivo Illuminati, Mario Bonnard ja Carmine Gallone sekä näyttelijät André Habay, Carlo Benetti, Ettore Petrolini, Mario Ferrari, Maria Jacobini, Mary Cleo Tarlarini ja Nini Dinelli. Yhtiö liittyi Unione Cinematografica Italiana -konsortioon vuonna 1919 ja seuraavana vuonna se lopetti toimintansa.
Salvadore Cammarano
thumb|Salvadore Cammarano Salvadore Cammarano (19. maaliskuuta 1801 Napoli – 17. heinäkuuta 1852 Napoli) oli italialainen libretisti.
Alempi etuhammaslihas
Alempi etuhammaslihas on eläimillä alahuulessa sijaitseva lihas. Se kiinnittyy alaleukaluuhun, ja sen tehtävänä on alahuulen painaminen alas.
GP2 Euroopan Grand Prix
GP2 Euroopan Grand Prix oli GP2-sarjan osakilpailu, joka ajettiin vuosina 2005–2012 ja 2016 kolmella eri radalla.
Muinainen suomalainen sotavarustus
Nuorempi roomalaisaika
Nuoremmalla roomalaisajalla (150/200–375/400) aseet olivat muodoltaan skandinaavisia. Toisaalta Suomen ja Viron tarhakalmistoalueilta ei ole tehty aselöytöjä joten näiden alueiden asetyyppejä ei tunneta. Oulun Kaakkurin röykkiökalmistosta on löytynyt Pohjois-Suomen ainoa roomalaisaikainen miekka.
Viikinkiaika
Jouset olivat osa sotavarustusta, mutta niistä ei löytöjen puuttuessa tiedetä juurikaan. Fennoskandian alueella tuli myöhäisrautakauden aikana yksinkertaisen pitkäjousen rinnalle käyttöön myös niin sanottu suomalais-ugrilainen jousi, joka oli tehty useasta eri puuosasta. Suomessa kyseinen jousi tunnetaan Viitasaaren järvilöydöstä sekä Paltamon suolöydöstä. Varsijousi levisi Itämeren alueelle myöhemmin 1200-luvulla saksalaisten ristiretkeläisten mukana.
Trine 4: The Nightmare Prince
Peli palasi "2.5D" -kuvakulmaan, joka oli käytössä ennen edeltävää Trine 3:a.
Vastaanotto
Peli on saanut IGN:n arvostelussa arvosanaksi 8.5/10.
Tero Saarinen Company
Toiminta Helsingissä
Tero Saarinen Company toimii Helsingissä Kaapelitehtaalla(vuodesta 2020). Ryhmällä on Kaapelitehtaan toimitiloissa oma harjoitussali, TSC Studio.
Kiertueet
Ryhmän esiintymispaikkoja ovat muun muassa Maison de la Danse Lyonissa, Théâtre du Châtelet ja Théâtre National de Chaillot Pariisissa, Movimentos-festivaali Wolfsburgissa, Tanz im August Berliinissä, Kampnagel Hampurissa, The Joyce -teatteri, New York City Center ja BAM (Brooklyn Academy of Music, Howard Gilman Opera House) New Yorkissa, Jacob's Pillow Dance Festival Becketissä, Walt Disney Concert Hall Los Angelesissa, South Bank Center Lontoossa, Chekhov International Theatre Festival Moskovassa, Alexandrinsky Theatre Pietarissa, The Ibero-American Theater Festival Bogotassa, Festival Internacional de Buenos Aires Argentiinassa, SIDance Soulissa, Perth International Arts Festival Perthissa sekä New Zealand International Arts Festival Wellingtonissa.
Satu Silvo
Yrittäjänä
Satu Silvo on aina ollut kiinnostunut homeopatiasta, elävästä ravinnosta (raa'asta kasvisruuasta) ja astrologiasta. Homeopaatit ry myönsi Silvolle Similia-tunnustuspalkinnon työstä homeopatian hyväksi vuonna 2000. Silvo teki vuonna 2004 Paula Heinosen kanssa kirjan Satumaista voimaa arkeen, Uutta puhtia jaksamiseen!, jossa keskityttiin raakaan kasvisruokaan.
Poliitikkona
Silvo nousi Helsingin kaupunginvaltuustoon vuoden 2017 kuntavaaleissa vihreiden listalta. Vuoden 2021 vaaleissa hän ei ollut ehdolla.
Henki (lehti)
Lehden perusti Wilhelmi Malmivaara vuonna 1888. Se on yksi Suomen vanhimmista edelleen ilmestyvistä aikakauslehdistä.
Daniel Končál
175px|thumb|Daniel Cončál Daniel Končál (s. 16. elokuuta 1982) on slovakialainen lentopalloilija, joka pelasi lentopallon SM-liigan Kempeleen Lentopallossa kaudella 2008–2009.
Yrjö Loimaranta
Yrjö Arvi Vilho Loimaranta (vuoteen 1906 Lindstedt; 26. joulukuuta 1874 Oulu – 27. joulukuuta 1942 Mikkeli) oli suomalainen pappi, virkamies, Viipurin hiippakunnan piispa ja opetusministeri.
Camille Guérin
Guérinin nimitettiin laboratorionjohtajaksi vuonna 1900 ja vuosina 1905-1915 hän keskittyi tuberkuloosin tutkimiseen, tehden läheistä yhteistyötä Calmetten kanssa. Sotavuosina 1914-1918 Lille oli saksalaisten miehittämä, mikä haittasi tutkimustyötä. Viimeisenä sotavuonna 1918 myös Guérinin vaimo menehtyi turberkuloosin aiheuttamaan aivokalvontulehdukseen.
The Northman
Elokuva sijoittuu 900-luvun Islantiin, ja kertoo viikinkiprinssi Amlethista, joka lähtee kostamaan isänsä murhan.
Skandaalihäät
Skandaalihäät (The Philadelphia Story) on vuonna 1940 ilmestynyt romanttinen komedia. Elokuvan ohjasi George Cukor ja sen pääosissa olivat Cary Grant, Katharine Hepburn ja James Stewart. Elokuva voitti aikanaan kaksi Oscar-palkintoa: parhaasta miespääosasta (James Stewart) ja parhaasta sovitetusta käsikirjoituksesta.
Elokuva valittiin vuonna 1993 Yhdys­valtojen kongressin kirjaston National Film Registryyn, johon kootaan esteettisesti, historial­lisesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat Skandaalihäät vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Cabestany
Cabestany on kunta Pyrénées-Orientalesin departementissa Languedoc-Roussillonin hallintoalueella Ranskassa. Se sijaitsee muutaman kilometrin itään Perpignanista.
Moskova-Petuški
Juoni
“Sen koommin en ole tullut tajuihini - enkä koskaan tule”.
Länsimaisen filosofian historia (kirja)
Teoksesta
Russell kirjoitti teoksen toisen maailmansodan aikana. Sen alkuperä oli Russellin Barnes Foundation -instituutissa, Philadelphiassa vuosina 1941 ja 1942 laajalle yleisölle pidetyissä filosofian historian luennoissa. Suuren osan historiallisesta tutkimuksesta teki Russellin kolmas vaimo Patricia. Vuonna 1943 Russell sai kustantajalta 3000 dollarin etumaksun kirjan kirjoittamiseksi, ja hän kirjoitti kirjan vuosien 1943 ja 1944 välillä. Kirja oli heti julkaisunsa 1945 jälkeen suuri myyntimenestys, vaikka useat filosofian tutkijat arvostelivat sitä huomattavasti. Kirjan menestys takasi, että Russell saattoi elää taloudellisesti turvatun loppuelämän.
Pepe & Paradise
1970-luvun vuodet
Syksyllä 1970 bändin nimeksi vakiintui Pepe & Paradise. Keväällä 1971 yhtye alkoi tehdä radioäänityksiä Yleisradiolle. Kesällä Pepe & Paradise teki pitkän Folkparken-kiertueen Ruotsissa. Bergholm lopetti bändissä ennen kiertuetta ja basistiksi tuli Pekka "Pave" Maijanen.
Tapio Sadeoja
Helsingin Sanomain Säätiö on myöntänyt Helsingin Sanomien 130–vuotisjuhlan kunniaksi Sananvapauden ansiomitalin loppuvuonna 2019.
Möysä
Kokkokallion jälkeen Joutjärven itäisellä rannalla on entinen Jovin tehdas, joka kuuluu nykyään Merivaaralle. Jovin rannassa oli 1960- ja 1970-luvulla uimapaikka, joka kärsi jätevesien aiheuttamasta rehevöitymisestä. Joutjärvi on matala ja siellä on paikoitellen lähes pintaan ulottuvia vesikasveja, vaikka järven ympäristön sadevesikaivot remontoitiin vuosituhannen vaihteessa. Uimarantaa ei itärannalla enää ole. Järven pohjoisrannalla sijaitsee Huhmarannan puisto ja länsipäässä on yleinen uimaranta.
Aleksandr Litvinenko
Litvinenko loikkasi 1. marraskuuta 2000 Britanniaan, jossa hän sai poliittisen turvapaikan ja myöhemmin kansalaisuuden. Hän arvosteli voimakkaasti Vladimir Putinin hallintoa, erityisesti sotaretkiä Tšetšeniaan.
Marraskuussa 2006 hän sai vakavia myrkytysoireita ja sai lontoolaissairaalassa tehohoitoa, mutta kuoli saamiinsa vammoihin.
Syylliset
20. tammikuuta 2007 Scotland Yard ilmoitti todennäköisesti tunnistaneensa murhaajan. Oletettu myrkyttäjä löytyi Heathrow’n lentokentän turvakameranauhoilta. Kuvaa oletetusta myrkyttäjästä ei ole päästetty julkisuuteen. Britannian syyttäjäviranomaiset nostivat toukokuussa 2007 syytteen murhasta entistä KGB-agenttia Andrei Lugovoita vastaan. Lugovoi oleskelee Venäjällä, ja Venäjän valtio kieltäytyy luovuttamasta häntä oikeudenkäyntiin.
Nongshim
Nongshim Co. Ltd. on eteläkorealainen ruokayhtiö, joka sijaitsee Soulissa. Nongshim on perustettu Lotte Food Industrial Company -nimisenä 18. syyskuuta 1965.
Louis Franchet d’Espèrey
thumb|Louis Franchet d’Espèrey. Louis Félix Marie François Franchet d’Espèrey (25. toukokuuta 1856 Mostaganem, Ranskan Algeria – 8. heinäkuuta 1942 Albi, Ranska) oli ranskalainen kenraali, joka toimi ensimmäisen maailmansodan aikana komentajana ensin länsirintamalla ja sen jälkeen Balkanilla. Hänen johtamansa menestyksekäs hyökkäys syyskuussa 1918 pakotti Bulgarian irtautumaan sodasta.
Mika Wickström
Mika Wickström (s. 2. huhtikuuta 1965 Tampere) on suomalainen kirjailija ja Helsingin Kirjailijat ry:n puheenjohtaja.
Jalasjärven lukio
Historiaa
Martti Heikkilä 1969–1994
Gabriel Tidgren
pienoiskuva|150px|Tidgrenin vuonna 1787 julkaiseman historiakirjan kansi Gabriel Tidgren (1. lokakuuta 1743 Brunn, Ulricehamn, Ruotsi – 8. joulukuuta 1788 Turku) oli kielentutkija ja historioitsija.
Maria Luisa Spaziani
thumb|250px|Maria Luisa Spaziani Maria Luisa Spaziani (7. joulukuuta 1922 Torino – 30. kesäkuuta 2014 Rooma) oli italialainen runoilija. Hän tutustui 1950-luvun alussa Eugenio Montaleen. Hänen varhaisessa tuotannossaan on vahvoja vaikutteita Montalen kirjoituksista. Hän julkaisi ensimmäisen kokoelman vuonna 1954.
Pensseliheinät
Pensseliheinät (Dasypyrum) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain kaksi lajia, joista voidaan erottaa erilaisia muunnoksia.
Opel Ascona
Opel Ascona B
Asconan toinen malli esiteltiin Frankfurtin autonäyttelyssä 1975. Korimalleja oli kaksi, 2-ovinen ja 4-ovinen sedan. Rinnakkaista mallisarjaa oleva Opel Manta oli saatavana 2-ovisina Coupé- ja Hatchback-malleina. Aluksi moottorit olivat samoja kuin A-mallissa, mutta myöhemmin vuonna 1978 1,9-litraisen korvasi 2-litrainen, ja vuonna 1979 1.2 OHV -moottorit korvasi aivan uusi 1,3-litrainen OHC. Lisäksi tuli elektronisella Bosch L-Jetronic -polttoaineenruiskutuksella varustettu 2.0E sekä 2-litrainen dieselmoottori.
Moottorivaihtoehdot: Lähde:
Opel Ascona C
Asconan kolmas korimalli on suunniteltu Kadett D:n tyylin mukaan ja siinä on käytetty paljon samanlaisia ratkaisuja. Ascona C oli osa GM:n "J-Car" -projektia. Se oli myös ensimmäinen etuvetoinen Ascona.
Johanna Kantola
Johanna Kantola (s. 1977) on suomalainen politiikan tutkija ja sukupuolen tutkimuksen professori Tampereen yliopistossa, ja valtio-opin dosentti Helsingin yliopistossa. Hän on väitellyt Bristolin yliopistossa vuonna 2004. Kantolan tutkimus käsittelee naisia ja tasa-arvoa erityisesti poliittisissa instituutioissa. Kantola on edistänyt tasa-arvoa yliopistoissa ja paljastanut sukupuolten välistä epätasa-arvoa myös esimerkiksi Helsingin yliopiston valtio-opin laitoksella 2000-luvulla. Hänen tutkimusryhmänsä ovat käsitelleet mm. sukupuolen, vallan ja korporatismin kytköksiä Suomessa ja Euroopan parlamentin puolueryhmittymiä ja niiden valtasuhteita sukupuolen, demokratian ja puoluepolitiikan näkökulmista.
Saara Suvanto
Saara Tuulikki Suvanto (o. s. Heikkilä, 29. toukokuuta 1959 Kiikka – 30. joulukuuta 1999 Helsinki) oli suomalainen laulaja-lauluntekijä, ja laulaja Hanna Ekolan sisko. Hän tuli suurelle yleisölle tunnetuksi singlellä "Ruman rajun Raija Rouvan rokki" vuonna 1987.
Elämä ja ura
Saara Suvanto kuoli sydänkohtaukseen 30. joulukuuta 1999.
Venom (yhtye)
Ensimmäiset albumit ja suosion huippu (1981–1986)
Sounds-musiikkilehden toimittaja Geoff Barton piti Demon-demosta ja suositteli sitä lukijoilleen. Impulse Studiosin johtaja David Wood pyysi yhtyettä äänittämään lisää materiaalia. Pian Venom solmi levytyssopimuksen Woodin levy-yhtiön Neat Recordsin kanssa, ja vuonna 1981 yhtye julkaisi ensimmäisen singlensä ”In League with Satan”. Single myi hyvin, ja Neat Productions pyysi yhtyeeltä lisää materiaalia. Lant lupautui äänittämään kaikki yhtyeen valmiit kappaleet. Demot äänitettiin nopeasti ja pikkuvirheistä välittämättä. Lantin mukaan levy-yhtiö ilmoitti tämän jälkeen, että Venomin ensimmäinen albumi koostettaisiin demoista tai levytyssopimus raukeaisi. Yhtye suostui.
Tietoasema
Vuonna 2009 yritys luopui kuluttajalaitekaupasta ja hakeutui yrityssaneeraukseen ja ajautui lopulta konkurssiin. Turun Tietokeskus osti Tietoaseman Salon ja Helsingin toimipisteet. Franchising-liiketoiminnalla olleet Turun (IT Corner OY) ja Mikkelin (Mavacom Oy) toimipisteet jatkoivat toimintaansa omilla nimillään.
Venom (yhtye)
Ensimmäiset albumit ja suosion huippu (1981–1986)
Neljännen albumin äänitykset sujuivat kireissä tunnelmissa. Lant ja Bray joutuivat usein harjoittelemaan kahdestaan, ja uuden materiaalin säveltämisen sijaan yhtye äänitti vanhoja, aiemmin käyttämättä jääneitä kappaleita. Possessed julkaistiin vuonna 1985. Vastaanotto oli aiempaa heikompi, ja Kerrang!-lehden vuotuisessa äänestyksessä Venom valittiin maailman huonoimmaksi yhtyeeksi. Metal Forcesin vastaavassa äänestyksessä se toisaalta valittiin kuudenneksi parhaaksi.
Vaihtuvat kokoonpanot (1986–1992)
Eronneen Dunnin korvasi kaksi uutta kitaristia, Jimmy Clare ja Mike ”Mykus” Hickey. Uusi kokoonpano levytti albumin Calm Before the Storm, joka julkaistiin 1987. Albumilla yhtye loittoni perinteisestä tyylistään. Sanoitukset siirtyivät miekka ja magia -aiheiden sekä perinteisen rock & roll -tematiikan suuntaan.
Klassinen kokoonpano palaa yhteen ja hajoaa (1995–2002)
Resurrectionin jälkeen Venom vietti hiljaiseloa. Huhtikuussa 2002 Lant vammautui vakavasti vuorikiipeilyonnettomuudessa, josta toipuminen kesti vuosia. Yhtyeen toiminta lakkasi kokonaan.
Lantin johtama yhtye (2005–)
pienois|Venom vuonna 2014. Vuonna 2005 Lant oli lähes toipunut ja perusti Venomin uudestaan. Rumpalina jatkoi Antony ”Antton” Lant, ja kitaristiksi tuli vanha yhteistyökumppani Mike ”Mykus” Hickey. Seuraavana vuonna ilmestyi Metal Black -albumi. Yhtye palasi 1980-luvun alun metelöivään musiikkityyliin ja huonoon äänenlaatuun. Albumin vastaanotto oli ristiriitainen. Yhtyettä kiiteltiin juurille paluusta mutta arvosteltiin ylipituudesta ja tyhjänpäiväisestä kappalemateriaalista. Yhtye tuki Metal Blackia konserttikiertueella.
Nehemia
Nehemian kirja
400-luvulla eaa. Egypti kapinoi Persian valtakuntaa vastaan, ja Kreikan vaikutusvalta kasvoi valtakunnan länsiosissa. Persian turvallisuus tarvitsi strategisia muutoksia, kuten Jerusalemin uudelleen linnoittamisen ja paremman Levantin kansojen erottelun. (Nehemian aikana kiellettiin avioliitot muiden kansojen kanssa).
Venom (yhtye)
Musiikkityyli
Venom oli osa brittiläisen heavy metalin uutta aaltoa. Yhtyeen varhainen musiikki oli pohjimmiltaan bluesrockia, joskin epätavallisen hyökkäävää, kaoottista ja nopeatempoista. Sävellykset rakentuivat lähinnä Dunnin keksimien blues- ja rock & roll -pohjaisten likkien ja riffien varaan. Vuoden 1980 Demon-demolla saatanalliset aiheet eivät vielä erityisesti korostuneet, mutta Welcome to Hellin myötä yhtye tuli tunnetuksi raa’asta äänimaailmasta ja rienaavista sanoituksista. Black Metalilla yhtye keskittyi entistä selkeämmin saatanallisiin teemoihin, ja äänimaailma ja yhteissoitto muuttuivat tanakammiksi. At War with Satanin myötä Venom alkoi kirjoittaa aiempaa kunnianhimoisempia kappaleita ja myös tuotantoarvot paranivat. Lantin panos säveltäjänä kasvoi, ja mukaan tuli vaikutteita progressiivisen rockin yhtyeiltä. Possessedilla Venom palasi lyhyiden ja aggressiivisten kappaleiden pariin. Musiikki kehittyi hieman melodisempaan suuntaan, mutta toisaalta yhteissoitto ja äänenlaatu olivat jopa huonompia kuin yhtyeen ensimmäisillä albumeilla.
Andreas II
Andreas II (1175 – 26. lokakuuta 1235) oli Unkarin kuningas vuodesta 1205 vuoteen 1235. Kuningas oli heikko, ja maa kärsi sisäisistä ja taloudellisista onelmista. Voimakkaiden magnaattien uskollisuutta pyrittiin ostamaan mittavilla maalahjoituksilla. Aatelin oikeuksia koskenut kuninkaan kultainen bulla annettiin vuonna 1222, ja se toimi pitkään perustuslain tavoin sekä loi pohjan maan valtiopäivälaitokselle. Andreas osallistui valtakaudellaan epäonnistuneeseen viidenteen ristiretkeen, ja Saksalainen ritarikunta karkotettiin Transsilvaniasta vuonna 1225. Andreaksen kuoltua vuonna 1235 maan hallitsijaksi nousi hänen poikansa Béla IV.
Sininenpicardienspanieli
Alkuperä
Ranskassa 1921 alkunsa saanut Picardienspanieleiden rotuyhdistys sulautui 1980 Pont-audemerinspanielin rotuyhdistykseen. Tällöin muodostui näitä kolmea rotua kotimaassaan nykyään edustava Club des Epagneuls de Picardie et de Pont Audemer.
Le Blanc
Le Blanc on kunta Indren departementissa Centren hallintoalueella Ranskassa. Kunnassa oli 6 998 asukasta vuoden 1999 väestönlaskennassa. Le Blancin pinta-ala on 58 neliökilometriä.
Aleisha Allen
Allen on esiintynyt mm. komediassa Ollaanko jo perillä? (Are We There Yet?, 2005) ja sen vuonna 2007 ilmestyneessä jatko-osassa.
Valko-Venäjän historia
Vaalit 2019-2020
Marraskuussa 2019 Valko-Venäjällä äänestettiin parlamenttivaaleissa, joissa suurta osaa opposition ehdokkaista ei ole edes päästetty ehdolle. Edellisessä parlamentissa alahuoneen 110 paikasta 2 kuului opposition edustajille. Tällä kertaa viranomaiset olivat sulkeneet heidätkin vaalien ulkopuolelle. Euroopan turvallisuus- ja yhteistyöjärjestön Etyjin mukaan maassa ei ole pidetty yksiäkään vapaita vaaleja sen jälkeen, kun presidentti Aljaksandr Lukašenka nousi valtaan yli 25 vuotta sitten. Lukašenka ilmoitti olevansa taas ehdolla vuoden 2020 presidentinvaaleissa, joissa hänen uudelleenvalintansa on itsestään selvää.
Opposition ehdokas Svjatlana Tsihanouskaja pakeni Liettuaan. Poliisi pidätti tuhansia mielenosoittajia.Turvallisuusjoukot pahoinpitelivät ja kiduttivat protestoijia. Sisäministeri pahoitteli sitä ylilyöntinä. Poliisien raaka käytös kasvatti entisestään mielenosoittajien määrää. Lukašenka syytti ulkomaiden haluavan uudet vaalit. Venäjä lupasi Lukašenkalle apua, joka saattaisi olla aseellista. Valtion television toimitatjat uhkasvat lakolla, jos eivät saa kertoa käynnissä olleista protesteista vapaasti. 10 päivän mielenosoitusten jälkeen Lukašenka määräsi sisäministeriön kukistamaan protestoinnin. Lakkolaisten määrä oli vähentynyt toisella mielenosoitusviikolla. Oppositiota tukeneen television työntekijöitä ei päästetty työpaikalleen.Tilalle tuotiin toimittajia Venäjältä. 23. 8 oli taas suuri protesti, ja armeija siirtyi Minskiin. Venäjä lupasi lähettää tarvittaessa poliisijoukkoja Minskiin.
DAT-nauha
DAT-nauhurin äänenlaatu on CD-levyn luokkaa. Normaalissa äänitys- ja toistotilassa käytetään 48 kHz:n näytteitystä.
Sopenkorpi
Sopenkorvessa teollinen toiminta on vähentynyt ja siitä on tullut autokorjaamoiden ja käytettyjen autojen ja varaosien kaupan sekä pienimuotoisen teollisuuden kaupunginosa. Valtakunnallinen pienvarastoyritys Cityvarasto avaa uuden toimipisteen Sopenkorpeen vuoden 2022 aikana. Valtatien 12 pohjoispuolella on Sopenkorven hiekkainen urheilukenttä jonka pohjoispuolella sijaitsevat Lahden kolme hyppyrimäkeä sekä suurimmassa hyppyrimäessä oleva näkötorni. Sopenkorven vanhat teollisuusrakennukset toimivat myös lukuisten Lahtelaisten yhtyeiden harjoitustiloina, täällä treenaavat mm. Tehosekoitin, Profane Omen ja Rockin' Horse.
Pp
Katso myös
Aihepiiriin liittyy myös seuraava:
Kirlian Camera
Eräät muut yhtyeet, kuten SPECTRA*paris ja Alice Neve Fox, ovat saaneet alkunsa Kirlian Cameran sivuprojekteina.
Östen Elfving
Karl Östen Elfving (27. toukokuuta 1874 Vaasa – 25. heinäkuuta 1936 Boden, Ruotsi) oli suomalainen maatalousasiantuntija ja -poliitikko.
Biografia
Elfving kuului useiden maatalousjärjestöjen ja säätiöiden johtoelimiin ja osallistui valtionkomiteoihin. Vuonna 1917 hän oli asutuskomitean ja eräiden poronlaidunkomissioiden puheenjohtaja. Hän toimi maatalousministerinä Cajanderin I hallituksessa 1922 ja Cajanderin II hallituksessa 1924, molemmissa ammattiministerinä. Vuosina 1926–1930 Elfving oli Suomen suurlähettiläs Oslossa. Myöhemmin hän palasi viljelemään omaa tilaansa mutta vastasi samalla muutamien suurtilojen hoidosta.
Kuolajoki
Kuolajoki on suomenkielinen paikannimi. Nimen alkuosa tulee saamelaiskielten kalaa tarkoittavasta sanasta, vertaa esimerkiksi, "kala". Nimi esiintyy paikannimissä etenkin Suomen Lapissa ja lähialueilla. Nimen esiintymiä ovat muiden muassa seuraavat:
Raimonds Pauls
Pauls oli vuosina 1988–1993 Latvian kulttuuriministeri, sittemmin presidentin neuvonantaja ja vuodesta 1998 parlamentin jäsen.
Ernst Gråsten
Tekstiilitaiteilija Viola Gråsten oli Ernst Gråstenin adoptiotytär ja hänen siskonsa tytärpuoli.
Dog Soldiers
Elokuva kertoo sotamies Cooperista, joka on yksikkönsä kanssa sotaharjoituksessa Skotlannin erikoisjoukkoja vastaan. Ryhmää johtaa kersantti Wells, ainoa, joka ottaa asian tosissaan miettimättä Ison-Britannian jalkapallo-ottelua. Taisteluharjoitus keskeytyy järkyttävästi kun ryhmä löytää tuhotun erikoisjoukkojen leirin. Kaikki leirin radiot on tuhottu ja miehet ovat kuolleet lukuun ottamatta ryhmän johtajaa, kapteeni Ryania, joka puhuu sekavia. Silloin he saavat tietää mitä metsässä todellisuudessa asustaa ja mikä tappoi toisen erikoisryhmän.
Antti Andelin
pienoiskuva|180px|Andelinin hautaristi [[Paltaniemen kuvakirkko|Paltaniemen kuvakirkon alueella.]] Antti (Anders) Andelin (23. marraskuuta tai 25. marraskuuta 1809 Vanaja — 2. tammikuuta 1882 Paltamo) oli suomalainen rovasti ja kielitieteilijä.
Eta Ursae Majoris
Eta Ursae Majoris (η UMa / η Ursae Majoris) eli Alkaid (Elkeid) tai Benetnash (Benetnasch) on Otavan tähtikuvion "karhun hännän" tai "kattilan varren" äärimmäinen tähti. Tähti ei kuulu Otavan liikkuvaan ryhmään, jossa ovat useat Otavan tähdet. Tähden näennäinen kirkkaus on 1,85 ja etäisyys 101 valovuotta. Absoluuttinen kirkkaus -0,60. Tämän sinisen tähden spektrityyppi on B3V ja väri-indeksi B-V -0,19 ja lämpötila 20000 kelviniä, eli se on eräs kuumimmista paljain silmin havaittavista tähdistä. Tähden massa on kuusi Auringon massaa.
Colleen McCullough
McCullough’n esikoisromaani oli Tim vuonna 1974. Hänen seuraava romaaninsa Okalinnut (1977) ylsi maailmanlaajuiseen menestykseen. Kirjasta on tehty televisioon minisarja Okalinnut.
Päivi Aikasalo
Aikasalo on kirjoittanut useita kirjoja ja kirjoittanut artikkeleita Kotimaa-lehteen, jonka sivulla hän pitää blogia. Hän on työskennellyt viransijaisena Hattulan, Lempäälän ja Hämeenlinna-Vanajan seurakunnissa ja projektipäällikkönä Helsingin Tuomasyhteisössä ja vuodesta 2014 vakituisena seurakuntapastorina Lempäälässä.
Pohjoismainen museoliitto
Liitto järjestää kahden tai kolmen vuoden välein jossakin Pohjoismaassa konferenssin, johon kuuluu luentoja, työpajoja ja retkiä. Jokainen osasto järjestää välivuosina omaa ohjelmaa kuten museokäyntejä ja esitelmiä, mutta myös yhteistä ohjelmaa järjestetään, varsinkin virtuaalisesti.
Deborah Kara Unger
Deborah Kara Unger (s. 12. toukokuuta 1966 Vancouver ) on kanadalainen näyttelijä. Ennen näyttelijän uraa hän opiskeli taloutta ja filosofiaa yliopistossa University of British Columbia. Myöhemmin hänestä tuli ensimmäinen kanadalainen, joka on hyväksytty Australian draamataiteen instituuttiin (National Institute of Dramatic Art). Hänen äitinsä on kiinteistönvälittäjä ja isä gynekologi. Vapaa-ajalla Unger asuu joko Vancouverissa tai Los Angelesissa.
San Carlo alle Quattro Fontane
thumb|Kirkon kokonaiskuva Chiesa di San Carlo alle Quattro Fontane on Roomassa sijaitseva barokkikirkko. Kirkon suunnitteli Francesco Borromini luostariksi espanjalaiselle trinitaariveljeskunnalle. Rakennus oli Borrominin ensimmäinen merkittävä työ. Hän ei kuitenkaan ehtinyt nähdä muuta kuin julkisivun valmistumisen vuonna 1667, kun rakennuksen rakentaminen oli aloitettu vuonna 1638. Kirkko on omistettu pyhälle Carlo Borromeolle. Rakennus tunnetaan lisänimellä San Carlino.
Arkkitehtuuri
Kupolin mittasuhteet ovat 25,80 metriä ja 16,25 metriä ja siinä on monimutkainen kasettiornamentiikka. Kuviossa ympyrät integroituvat monikulmioihin tai työntyvät kuusikulmioiden ja ristien väliin, joka kertoo rakennuksen uskonnollisesta tarkoituksesta. Sisätiloissa ei ole freskoa, mikä on harvinaista italialaisissa kupoleissa. Perinteiden mukaisesti lattian kiveys toistaa kupolin kuviota. Veistoskoristelu on vähäistä arkkitehtonisissa osissa. Sitä on nähtävissä pylväiden korkeudella, korniisissa ja holvin tukimuureissa.
Tero Forss
Tero Uolevi Forss (s. 12. heinäkuuta 1968 Turku) on suomalainen jalkapallovalmentaja ja uransa lopettanut jalkapalloilija. Hän toimii Kakkosessa pelaavan Bollklubben-46:n päävalmentajana. Forss oli pelaajaurallaan tehokas keskikenttäpelaaja, jolla oli erinomainen oikean jalan laukaus ja vaaralliset vapaapotkut.
Jörg Spengler
Spengler kuoli Nürnbergissä 26. marraskuuta 2013, 74-vuotiaana.
Gustavo Santaolalla
Santaolalla on levyttänyt kolme albumia sooloartistina. Hänen ensimmäinen levynsä Santaolalla (1982) yhdisteli 1980-luvun tyyliä rockiin. Toinen albumi Gas julkaistiin vuonna 1995, ja viimeisin albumi Ronroco vuonna 1998.
R. R. Ryynänen
Radio- ja viihdemusiikkiura
Parhaiten Ryynänen muistetaan laulujen sanoittajana ja suomentajana. Niistä valtaosa on iskelmiä, mutta myös klassisia lauluja. Hän osasi useita kieliä, kuten ruotsia, venäjää, englantia, saksaa ja monia slaavilaisia kieliä. Hän käänsi runotekstejä noin 15 kielestä. Eritoten Georg Malmsténin sävellyksissä on noin kaksisataa Ryynäsen sanoitusta. Ryynänen käytti myös salanimiä Raimo Raikas, Reino R. Ranta, Reijo Rio, Reima R. ja Veijo Sala.
Paimion parantola
Taustaa
Sairaalan päärakennus rakennettiin vuosina 1929–1933. Lääkärien ja hoitajien kaksikerroksiset rivitalot rakennettiin 1933. Alkuperäiseen kokonaisuuteen lisättiin kaksikerroksinen leikkaussalissiipi 1956–1958. Alueeseen kuuluvat lisäksi oma vedenpumppaamo ja puhdistuslaitos ympäristöineen.
Yawovi Agboyibo
Yawovi Madji Agboyibo (31. joulukuuta 1943 – 30. toukokuuta 2020 ) oli togolainen poliitikko. Hän astui pääministerin virkaan 20. syyskuuta 2006 Edem Kodjon seuraajaksi, ja hänen virkakautensa päättyi joulukuussa 2007.
Set the World on Fire (Alicia Keysin kiertue)
Set the World on Fire Tour oli Alicia Keysin viides kansainvälinen konserttikiertue.
Pohjoismaiset hiihtolajit talviolympialaisissa 1984
5 km
<br style="clear:both" />
Vaski-kirjastot
Toimipaikat
Vaski-kirjastoihin kuului heinäkuussa 2021 yhteensä 56 tai 57 kiinteää kirjaston toimipaikkaa tai kirjastoautoa. (oheinen taulukko on kesken: usean kirjaston koordinaatit kohdistamatta)
Etnonyymi
Muutokset ajan myötä
Etnonyymit voivat muuttaa luonnettaan ajan myötä: alun alkujaan sosiaalisesti hyväksyttäviä nimistä voidaan myöhemmin pitää loukkaavina. Esimerkiksi ilmaisua mustalaiset on ennen käytetty viittaamaan romaneihin. Myös afroamerikkalaisista käytettävät etnonyymit ovat kokeneet muutoksen: mahdollisten negatiivissävytteisten tai loukkaavien ilmaisujen sijasta nykyään suositaan eksonyymiä afroamerikkalainen tai afrikkalais-amerikkalainen. Esimerkiksi neekeri-sanan loukkaavuutta perustellaan sillä, että sitä on historiallisesti käytetty negatiivisesti leimaavissa konteksteissa neutraalien sijaan. Sanalla on viitattu muun muassa ”ihmisryhmään, joka on tyypillisesti kuvattu tyhminä alkuasukkaina, huvittavina luonnonlapsina tai julmina pakanoina.” Ilmaisu liittyy vahvasti myös hierarkkiseen rotuajatteluun.
Škoda Favorit
Favorit suunniteltiin sosialismin aikakaudella kiireellisellä aikataululla teknisesti vanhentuneen takamoottorisen M-sarjan korvaajaksi. Mukana projektissa oli läntisiä yhteistyökumppaneita, kuten muotoilusta vastannut Bertone.
Esittely
Autolle annettiin vanhastaan tuttu mallinimi Favorit. Se esiteltiin virallisesti Brnon messuilla 16. syyskuuta 1987. Esittely tapahtui tuotannon näkökulmasta ennen aikojaan, sillä vuoden loppuun mennessä onnistuttiin valmistamaan vain 200 Škoda Favoritia ja vientitoiminta oli suunniteltu alkavaksi vasta 1989, mutta puolue-eliitti oli saatu tällä tyytyväiseksi. Favoritin liian aikainen esittely johti takamoottorimallien myynnin laskuun etenkin vientimarkkinoilla, sillä autonostajat jäivät odottamaan Favoriteja.
Ancien régime
pienoiskuva|[[Bastiljin valtaus|Bastiljin valtausta 14. heinäkuuta 1789 pidetään ancien régimen loppuna.]] Ancien régime (ranskaa), ”vanha hallitus”, oli ajanjakso ennen Ranskan suurta vallankumousta. Termillä tarkoitetaan erityisesti maan vanhaa yhteiskuntamuotoa ja kulttuuria. Käsitteellä pyritään kuvaamaan Ranskan vallankumouksen suurta ja mullistavaa luonnetta, jossa uusi, demokraattinen hallintotapa oli räikeässä ristiriidassa aiemman, monarkistisen hallintotavan kanssa. Aiemmin vallinnut feodaalinen yhteiskuntajärjestys murtui vallankumouksen myötä.
Yle Tallennemyynti
Historia
1990-luvulla tallennemyynti laajentui myös tallenteiden tuottamiseksi yksityishenkilöille, jotka pystyivät ostamaan tallenteita Yle Shopista ja kaikista hyvin varustetuilta videoiden jälleenmyyjiltä. Ensimmäinen yksityishenkilöille hankittavaksi tuotettu videotallenne oli Yle TV2 -kanavan Kummeli-sarja.
The News Boys – lehtipojat
Elokuva menestyi huonosti teatteriohjelmistossa, mutta paremmin videojulkaisuna. Se sai pääosin kielteisiä arvioita ja Golden Raspberry -palkinnon vuoden huonoimmasta alkuperäislaulusta (”High Times, Hard Times”). Huonoimmuusehdokkuuksia tuli kolme muutakin, mutta nuorten näyttelijöiden ensemble oli ehdolla Young Artist -palkintoon. Video-oppaassa vuodelta 1994 Bello Romano antaa elokuvalle kaksi tähteä viidestä ja kirjoittaa: ”Tosipohjainen teinisatu on auttamattomasti vanhentunut sekä tyyliltään että roolihahmoiltaan. Oscareita kahmineen siirappimies Alan Menkenin musiikki ei taaskaan sytytä.”
2010-luvun alussa Disney tuotti elokuvan pohjalta teatterimusikaalin Newsies, joka oli paljon suurempi menestys ja sai kaksi Tony-palkintoa kahdeksasta ehdokkuudestaan. Uuden libreton kirjoitti Harvey Fierstein, mutta musiikkinumeroina käytettiin Alan Menkenin ja Jack Feldmanin elokuvaan kirjoittamia lauluja.
Roger Ruud
Roger Ruud (s. 7. lokakuuta 1958) on norjalainen uransa lopettanut mäkihyppääjä.
Uuden Musiikin Kilpailu 2019
Formaatti
Vuoden 2019 Uuden Musiikin Kilpailu jatkui kutsukilpailuna. Uuden Musiikin Kilpailu 2019 järjestettiin 2. maaliskuuta 2019 Turun Logomossa, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2019 Eurovision laulukilpailussa. Kansainväliset raadit olivat vuonna 2019 Espanja, Irlanti, Iso-Britannia, Israel, Norja, Ruotsi, Tanska ja Tšekki.